Sozonovo (Tjumena provinco)

Sozonovo () estas vilaĝo en Tjumena distrikto (Tjumena provinco, Rusio), parto de Kaskara kampara municipo ().

 Geografio 
Sozonovo situas en la sud-okcidenta parto de Tjumena provinco kaj la respektiva parto de Okcident-Siberia Malaltebenaĵo, sur maldekstra bordo de  la rivero Turo, proksimume 37 km for de la suda rando de Tjumeno. Ĝi situas sude de  (la Tobolska landvojo), inter vilaĝoj Parenkino kaj Malkovo.

 Loĝantaro 

En 2002 plejparto de la loĝantoj estis rusoj (85%).

 Historio 

Komence de la 1860-aj jaroj tie estis 115 kortoj, en kiuj loĝis 236 viroj kaj 274 inoj. Vilaĝanoj kultivis 250 desjatinojn (273 hektarojn) da grenaj kampoj, havis 250 ĉevalojn, 200 bovinojn, 400 ŝafojn, 40 kaprojn kaj 250 porkojn. Plejparto de la loĝantoj estis ekzilitoj. Ili okupiĝis pri grenkultivado, fiŝkaptado, falĉado de fojno sur vastaj herbejoj ĉe la rivero Turo. Iuj specialiĝis pri transportado de pasaĝeroj, kargoj kaj poŝto laŭ la Tobolska landvojo. Krome ili okupiĝis pri metioj: forĝado, ĉarpentado, forŝirado de arboŝeloj uzotaj por tanado de ledo, faris bastomatojn kaj fiŝkaptajn retojn.

Funkciis lernejo de la Ministerio pri agrokulturo ().

 Preĝejo 

En 1730 estis konstruita ligna preĝejo de Katarina el Aleksandrio kaj Miĥaelo la Kuraĝa. Post incendio, en 1872 estis konstruita ligna preĝejo jam sole de Katarina el Aleksandrio. En la 1860-aj jaroj en ĝi troviĝis miraklofara ikono de Nikolao de Mira. Ĝi estis farita el ligno kaj laŭ legendo mirakle saviĝis dum la incendio. En 1909–1915 estis konstruita brika preĝejo de Katarina el Aleksandrio.

En januaro 2000 la preĝejo havis nomon de Katarina el Aleksandrio kaj iĝis paroĥa preĝejo de la preĝejo de Ĉiuj Sanktuloj (Tjumeno).

 Vidu ankaŭ 
 Ŝĉerbak

 Referencoj 

Kategorio:Vilaĝoj de Tjumena distrikto